ઈન્ટેક્સએ એન્ટ્રી લેવલ સ્માર્ટફોન Aqua Lions T1 Lite લોન્ચ કર્યો છે. તેનાં પહેલાં કંપનીએ Aqua Lion T1 લોન્ચ કર્યો હતો અને આ તેનું અપગ્રેડ વર્જન છે. તેની કિંમત 4,449 રૂપિયા છે. ભારતીય બજારમાં સૌથી સસ્તો સ્માર્ટફોન છે. 5 ઈંચની એચડી સ્ક્રીન વાળા આ સ્માર્ટફોનમાં Android 7.0 Nougat આપવામાં આવ્યું છે. આ સ્માર્ટફોનમાં 1.3GHz મીડિયાટેક ક્વોડકોર પ્રોસેસર આપવામાં આવી છે અને તેમાં 1GB રેમ છે. ઈન્ટરનલ મેમરી 8GB ની છે, જેને માઈક્રો એસડી કાર્ડ લગાવીને તમે તેને 64GB સુધી વધારી શકો છો.